கேள்வி: யாம் துவான் பெசார் - ஆட்சியாளர் தேர்வு முறை பற்றி விளக்கவும்.
பதில்: நெகிரி செம்பிலான் அதன் யாங் டி பெர்துவான் பெசார் எனும் ஆட்சியாளர் தேர்ந்தெடுக்கப் படும் முறை மற்ற மாநிலங்களைக் காட்டிலும் மாறுபட்டு உள்ளது. நெகிரி செம்பிலான் மாநிலத்தின் மாவட்டத் தலைவர்கள் ஆட்சியாளரைத் தேர்வு செய்கின்றனர். மாவட்டத் தலைவர்களை உண்டாங் என்று அழைக்கின்றனர்.https://museumvolunteersjmm.com/2016/04/04/the-minangkabau-of-negeri-sembilan/ நெகிரி செம்பிலான் மாநிலத்தில் உள்ள நான்கு உண்டாங்குகளுக்கு மட்டுமே ஆட்சியாளரைத் தேர்வு செய்யும் உரிமை உண்டு. அந்த நான்கு உண்டாங்குகள்: * சுங்கை ஊஜோங் உண்டாங் * ஜெலுபு உண்டாங் * ஜொகூல் உண்டாங் * ரெம்பாவ் உண்டாங் ஆட்சியாளர்த் தேர்வில் உண்டாங்குகள் வாக்கு அளிக்கலாம். ஆனால், அவர்கள் ஆட்சியாளர் தேர்தலில் வேட்பாளராக நிற்க முடியாது. நெகிரி செம்பிலான் ஆட்சியாளர் தேர்தலில் நிற்க வேண்டுமானால், அவர் ஒரு மலாய்க்கார ஆணாக இருக்க வேண்டும். இராஜா ராடின் இப்னி இராஜா லெங்காங் பாரம்பரியத்தில் பிறந்தவராக இருக்க வேண்டும்.
கேள்வி: யாம் துவான் பெசார் - யாங் டி பெர்துவான் பெசார் என்பது என்ன?
பதில்: நெகிரி செம்பிலான் மாநிலம் நான்கு மாவட்டப் பிரிவுகளாகப் பிரிக்கப் பட்டுள்ளது. சுங்கை ஊஜோங், செலுபு மாவட்டம், சொகூல், ரெம்பாவ் என நான்கு பிரிவுகள். இந்த ஒவ்வொரு மாவட்டத்திற்கும் ஒரு தலைவர் இருக்கின்றார். அந்தத் தலைவரை உண்டாங் என்று அழைக்கிறார்கள். மாநிலத்தின் மன்னர் பதவி காலியாகும் போது சுங்கை ஊஜோங், செலுபு மாவட்டம், சொகூல், ரெம்பாவ் மாவட்டங்களின் தலைவர்கள் ஒன்று கூடி அவர்களின் நம்பிக்கைக்கு உரிய ஒருவரை நெகிரி செம்பிலான் மாநிலத்தின் மன்னராகத் தெரிவு செய்கின்றனர். அவ்வாறு தெரிவு செய்யப் படும் மன்னர், சுல்தான் என அழைக்கப் படுவது இல்லை. அதற்குப் பதிலாக யாங் டி பெர்துவான் பெசார் (''Yang di-Pertuan Besar'') என்று அழைக்கப் படுகின்றார்.
கேள்வி: யாம் துவான் பெசார் - ராஜா மெலாவார் பற்றி நீங்கள் என்ன அறிந்துள்ளீர்கள்?
பதில்: நெகிரி செம்பிலான் மினாங்கபாவு மக்கள் உதவி செய்ய நெகிரி செம்பிலான் இராஜா மெலேவார் என்பவர் சுமத்திராவில் இருந்து அனுப்பப் பட்டார். ஆனால், நெகிரி செம்பிலான் இராஜா மெலேவார் நெகிரி செம்பிலானுக்கு வந்த போது இராஜா காத்திப் (''Raja Khatib'') என்பவர் தன்னைத் தானே மன்னராகப் பிரகடனம் செய்து கொண்டு ஆட்சியில் இருந்தார். சினம் அடைந்த இராஜா மெலேவார், இராஜா காத்திப் மீது போர் பிரகடனம் செய்தார். போர் நடந்தது. அதில் இராஜா மெலேவார் வெற்றி பெற்றார். உடனே ஜொகூர் சுல்தானகம் புதிய ஆட்சியாளரான இராஜா மெலேவாரை அங்கீகரித்து புதிய யாங் டி பெர்துவான் பெசார் அறிவித்தார். யாங் டி பெர்துவான் பெசார் என்றால் எல்லா மாநிலங்களுக்கும் தலைவர் என்று பொருள். இது 1773-இல் நடந்த நிகழ்ச்சி. நெகிரி செம்பிலான் இராஜா மெலேவார் இறந்ததும் அரியணைப் போட்டி தீவிரமானது. தடி எடுத்தவன் எல்லாம் தண்டல்காரன் ஆனது போல ஆளாளுக்குத் தங்களைத் தலைவர்களாகப் பிரகடனம் செய்து கொண்டனர். அதனால், நெகிரி செம்பிலான் குழப்பம் ஏற்பட்டது. இந்தக் கட்டத்தில் பிரித்தானியர்கள் நெகிரி செம்பிலான் ஆட்சியில் தலையிட்டனர்.
கேள்வி: யாம் துவான் பெசார் - பிரித்தானிய ஆளுமை பற்றி நீங்கள் என்ன அறிந்துள்ளீர்கள்?
பதில்: நெகிரி செம்பிலான் மாநிலத்தில் பிரித்தானியர்களின் முதலீடுகளைப் பாதுகாக்கப் பிரித்தானியர்களுக்குச் சகல உரிமைகளும் உள்ளன எனும் காரணங்களைக் கூறி சுங்கை ஊஜோங் உள்நாட்டுக் கலகத்தில் தலையிட்டனர். அதன்படி 1873-இல் சுங்கை ஊஜோங் மாவட்டம் பிரித்தானியர்களின் பாதுகாப்பின் கீழ் வந்தது. சுங்கை ஊஜோங் மாவட்டத்திற்கு பிரித்தானிய கண்காணிப்பாளர் (''British Resident'') நியமிக்கப் பட்டார். 1886-இல் செலுபு மாவட்டம் பிரித்தானியர்களின் ஆளுமையின் கீழ் வந்தது. இதர சொகூல், ரெம்பாவ் மாவட்டங்கள் 1897-இல் பிரித்தானியர்களின் கைகளுக்கு மாறின. நெகிரி செம்பிலான் மாநிலத்தை ஜப்பானியர்கள் 1941-இல் இருந்து 1945 வரை ஆட்சி செய்தனர். 1948-இல் நெகிரி செம்பிலான் மாநிலம், மலாயா கூட்டமைப்பு மாநிலங்கள் அமைப்பில் இணைந்தது. பின்னர் 1963-இல், மலேசியாவின் ஒரு மாநிலமாக உறுப்பியம் பெற்றது.